มีพสพ.กับแฟนวันที่ 16 หลั่งในแต่ถุงยางแตกครับ เลยไปซื้อยาคุมฉุกเฉินให้กิน ปกติประจำเดือนเธอจะมาช่วง 18-20 วันนี้(20) เธอมีเลือดไหลออกมาอะครับ คล้ายเลือดประจำเดือน คือผมอยากทราบว่า มันเป็นผลข้างเคียงของยาคุมฉุกเฉินหรือประจำเดือนของเธออะครับ
สวัสดีค่ะ การใช้ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนการมีเลือดออกผิดปกติทางช่องคลอดตามหลังการใช้ยาภายใน 1 สัปดาห์นั้น เกิดได้ คืออาจจะเป็นผลข้างเคียงของยา แต่หากเลือดประจำเดือนจะมาในช่วงนี้อยู่แล้วก็มีโอกาสเป็นเลือดประจำเดือนได้เช่นกัน แยกกันได้ยากอาจจะต้องยืนยันการตั้งครรภ์หลังจากนี้ และสังเกตรอบเดือนครั้งถัดไป สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งถัดไปไม่มาตามปกติ ควรไปยืนยันผลที่รพ.และหาสาเหตุต่อไป